ગુજરાતના ચર્ચાસ્પદ રહેલા BMW હિટ એન્‍ડ રન કેસમાં સાક્ષી મિતેષ શાહે આરોપી વિસ્‍મય શાહ વિરૂદ્ધ નિવેદન નોંધાવતા કેસમાં નવો વળાંક આવ્‍યો છે. સાક્ષી મિતેષ શાહે આરોપી વિસ્‍મયને ઓળખી બતાવ્‍યો હતો. આ ઉપરાંત કોર્ટ સમક્ષ અકસ્‍માતના દિવસે બનેલી સમગ્ર ધટનાનું વર્ણન પણ કર્યું હતું. સાક્ષીએ વિસ્‍મય વિરૂદ્ધ જુબાની આપતા તેની સામેનો કેસ મજબુત બન્‍યો છે. અમદાવાદના જજીસ બંગલો વિસ્‍તારમાં 112 કિમી ઝડપે BMW કાર હંકારી બે યુવાનો રાહુલ પટેલ અને શિવમ દવેનો જીવ લેનાર આરોપી વિસ્‍મય શાહના કેસમાં ચાર સાક્ષીઓ હોસ્‍ટાઈલ (ફરી જનાર સાક્ષી) થયા હતા. ત્યાર બાદ સાક્ષી મિતેષભાઈ શાહે વિસ્‍મય શાહ વિરૂદ્ધ જુબાની આપી હતી.